CELEX: 32010R0780
Language: et
Date: 2010-09-02 00:00:00
Title: Komisjoni määrus (EL) nr 780/2010, 2. september 2010 , millega kiidetakse heaks väikesed muudatused kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [ „Thüringer Leberwurst” (KGT)]

3.9.2010   
            
            
               ET
            
            
               Euroopa Liidu Teataja
            
            
               L 233/19
            
         KOMISJONI MÄÄRUS (EL) nr 780/2010,
   2. september 2010,
   millega kiidetakse heaks väikesed muudatused kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [„Thüringer Leberwurst” (KGT)]
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 20. märtsi 2006. aasta määrust (EÜ) nr 510/2006 põllumajandustoodete ja toidu geograafiliste tähiste ja päritolunimetuste kaitse kohta, (1) eriti selle artikli 9 lõike 2 teist lauset,
   ning arvestades järgmist:
   
               (1)
            
            
               Määruse (EÜ) nr 510/2006 artikli 9 lõike 1 esimese lõigu kohaselt tutvus komisjon Saksamaa taotlusega saada heakskiit komisjoni määruse (EÜ) nr 2400/96 (2) (muudetud määrusega (EÜ) nr 2206/2003) (3) alusel registreeritud kaitstud geograafilise tähise „Thüringer Leberwurst” spetsifikaadi muudatustele.
            
         
               (2)
            
            
               Taotluse eesmärk on pakkimismeetodeid laiendades spetsifikaati muuta, eelkõige lubada plastikpurkide, aga mitte kunstsoolte kasutamist. See vastaks rohkem tegelikule turuolukorrale ja tarbijate eelistustele ning võimaldaks olemaolevaid turupotentsiaale avada.
            
         
               (3)
            
            
               Komisjon on kõnealused muudatused läbi vaadanud ja leidnud, et need on põhjendatud. Kuna muudatused on väikesed, võib komisjon need heaks kiita ilma kõnealuse määruse artiklites 6 ja 7 kirjeldatud menetluskorda järgimata,
            
         ON VASTU VÕTNUD KÄESOLEVA MÄÄRUSE:
   Artikkel 1
   Kaitstud geograafilise tähise „Thüringer Leberwurst” spetsifikaadi I lisa kohased muudatused on heaks kiidetud.
   Artikkel 2
   Ajakohastatud koonddokument on esitatud II lisas.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 2. september 2010
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 93, 31.3.2006, lk 12.
   
      (2)  EÜT L 327, 18.12.1996, lk 11.
   
      (3)  ELT L 330, 18.12.2003, lk 13.
   
      I LISA
      Kaitstud geograafilise tähise „Thüringer Leberwurst” spetsifikaadis on heaks kiidetud järgmised muudatused.
      Punkti „4.2. Kirjeldus” esimese lõigu viimane lause asendatakse järgmisega:
      „Vorst on topitud naturaalsetesse kestadesse, nagu seasooltesse, põide või veise peensooltesse, või on konservina klaas- või muudes mahutites, v.a kunstsooled.”
   
   
      II LISA
      
         KOONDDOKUMENT
      
      
         Nõukogu määrus (EÜ) nr 510/2006 põllumajandustoodete ja toidu geograafiliste tähiste ja päritolunimetuste kaitse kohta
         „THÜRINGER LEBERWURST”
         EÜ nr: DE-PGI-0105-0222-02.02.2009
         KGT ( X ) KPN ( )
         1.   Nimetus
         
         „Thüringer Leberwurst”
         2.   Liikmesriik või kolmas riik
         
         Saksamaa
         3.   Põllumajandustoote või toidu kirjeldus
         
         3.1.   Toote liik
         
         
                     Klass 1.2.
                  
                  
                     Lihatooted
                  
               3.2.   Toote kirjeldus, mida punktis 1 esitatud nimetus tähistab
         
         Seda koduse valmistusviisi ja vürtsika maitsega maksavorsti müüakse värskelt või konservina. Toote põhikoostisosa on maks. Rasvkude koosneb kamarata peekonist ja kõhulihast. Vorst on topitud naturaalsetesse kestadesse, nagu seasooltesse, põide või veise peensooltesse, või on konservina klaas- või muudes mahutites, v.a kunstsooled.
         Koostis:
         sealiha, seamaks, nitritsool, hautatud sibul, maitseainesegu (eelkõige jahvatatud must pipar ja Tüüringi aedmajoraan), suitsutussuits.
         3.3.   Tooraine (üksnes töödeldud toodete puhul)
         
         —
         3.4.   Sööt (üksnes loomse päritoluga toodete puhul)
         
         —
         3.5.   Tootmise erietapid, mis peavad toimuma määratletud geograafilises piirkonnas
         
         Kogu tootmisprotsess toimub määratletud geograafilises piirkonnas.
         3.6.   Erieeskirjad viilutamise, riivimise, pakendamise jm kohta
         
         —
         3.7.   Erieeskirjad märgistamise kohta
         
         —
         4.   Geograafilise piirkonna täpne määratlus
         
         Tüüringi
         5.   Seos geograafilise piirkonnaga
         
         5.1.   Geograafilise piirkonna eripära
         
         Tootel „Thüringer Leberwurst” on Tüüringis sajanditepikkune traditsioon. See on ilmselt sama vana kui Tüüringi lihunike amet. Isegi tänapäeval tehakse seda endiselt piirkonna väga populaarsetel seatapupäeva tähistamise pidustustel ning süüakse värskelt keedupotist võetud vorste. „Thüringer Leberwurst” kuulub Tüüringis peaaegu iga liha- ja vorstitootja pakutavasse tootevalikusse. Nime päritolu on säilinud, kuna endise Saksa Demokraatliku Vabariigi ajal kasutati seda üksnes ehtsa toote geograafilise tähisena.
         5.2.   Toote eripära
         
         Tüüringi vorstidel, sh tootel „Thüringer Leberwurst”, on kogu Saksamaal hea maine juba üle 200 aasta. „Thüringer Leberwurst” kuulub Tüüringis kõige populaarsemate vorstide hulka.
         5.3.   Põhjuslik seos geograafilise piirkonna ja (kaitstud päritolunimetusega) toote kvaliteedi või omaduste vahel või (kaitstud geograafilise tähisega) toote erilise kvaliteedi, maine või muude omaduste vahel
         
         „Thüringer Leberwursti” maine põhineb Tüüringi lihunike oskustel ja põlvest põlve edasi antud retseptidel.
         
            Viide spetsifikaadi avaldamisele
         
         (Määruse (EÜ) nr 510/2006 artikli 5 lõige 7)
         16. mai 2008. aasta väljaanne Markenblatt, 20. köide, 7a–bb osa, lk 33363
         http://register.dpma.de/DPMAregister/geo/detail.pdfdownload/148